
Bucureşti, 26.11.2003









          Nr.23/230/2003

AVIZ

asupra proiectului de Lege pentru ratificarea Acordului dintre Guvernul României şi Guvernul Republicii Federale Germania privind colaborarea financiară - anul 2002, semnat la Bucureşti, la 12 mai 2003, Camera Deputaţilor fiind prima Cameră sesizată



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere şi avizare, cu proiectul de Lege pentru ratificarea Acordului dintre Guvernul României şi Guvernul Republicii Federale Germania privind colaborarea financiară - anul 2002, semnat la Bucureşti, la 12 mai 2003, Camera Deputaţilor fiind prima Cameră sesizată, transmisă cu adresa nr.P.L.-x 712 din 24 noiembrie 2003, înregistrată sub nr.23/230 din 24 noiembrie 2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din data de 26 noiembrie 2003.



Membrii comisiei au examinat proiectul de lege, avizul favorabil al Consiliului Legislativ nr.1577/12.11.2003 şi punctul de vedere al Ministerului Integrării Europene.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de iniţiator.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,

                   István Antal                                              Aurelia Vasile

Consilier,

Viorela Gondoş

